Den Vest-Sjællandske Avis, 1829-05-09
J Henseende til Krigen i Europa har Veirliget endnu ikke kunne tillade andet end Marscher og Smaaefægtninger. Den Russiske Armee concentrerer sig stærkt ved Rustschuk og ved Silistria og et overmaade betydeligt Artillerie staaer i Beredskab for at angribe disse Fæstninger. Ved Gjorgevo fægtes og kanoneres der bestandig; Garnisonen giør idelige Udfald, og den Pascha, Kutschuck Achmed, som commanderer i Fæstningen har afslaget Gen. Kisselevs Opfordringer til at overgive sig. Mangfoldige Tropper ere rykkede overPuth ind i Fyrstendommerne, og over Broen ved Jsaakscht passere dagligen talrige Forstærkninger til Armeen i Bulgarien; men Oversvømmelsen af Donaufloden er overordentlig ved det idelige Regnveir. Man troer at det store Hovedqvarteer vil blive forlagt til Bucharest; hvor store Hospitaler anlægges og Bojarerne maae dertil rømme deres Paladser. Oberste Lepranto har faaet Ordre til at oprette i Valachiet et Corps af Frievillige. – Odessa og i alle Russiske Havne ved det sorte Hav hersker der en stor Virksomhed paa Skibs værfterne, og Arbeidsfolkene betales dyrt. – Contreadmiral Kumani har borttaget et Tyrkisk Skib med anseeligt Krigsforraad, som var bestemt til Burgas, og stod under en Grækets Commando. Admiralen ængstede uophørlig med sin Flaade de Tyrkiske Byer paa Kysterne ved det sorte Hav, for idelig at holde Tyrkerne i Foruroligelse. Man seer det nu tydeligt at det er Russernes Hensigt at sætte sig fast i Sizeboli. Fæstningsværkerne ere allerede bragte saavidt at de kunne udholde Angrebet af et overlegent fiendtligt Corps. De nyeste Efterretninger derfra naae til den 3die April og indeholde at alting er der i en god Forfatning, at 1500 Mand friske Tropper forventes dertil fra Varna, at et Castel er opført, som ikke kan indtages med Storm, og faste Kaserner for Garnisonen. Stadens Beliggenhed er meget smuk, skovbekrandsede Bierge hæve sig i en Frastand af 15 Verster. Staden har 300 Huse og 2000 Jndvaanere, Grækere og Bulgarer. Havnen er god og sikker. Det erobrede Tyrkiske Skib var ladt med svære Kanonkugler, og man erfarer tillige derved, at to andre Skibe med samme Ladning laae paa Rheden ved Jncada; Capitain Uschakov var afseilet med Briggen Ganymed for at bemægtige sig dem. – J Londan har man det Rygte at Lord Cochrane skal afløse Admiral Greig, i Commanden over den Russiske Flaade i det sorte Hav. – Næsten den hele Russiske Eskadre i Middelhavet, som bestaaer af 10 Orlogskibe og nogle Fregatter krydser foran Dardanellerne, imedens den Engelske ligger for Anker i Malta Rygtet siger at han vil ogsaa blokere Alexandria. Efter et heftigt Bombardement har Castellet ved Lepanto overgivet sig til Grækerne den 27de Marts. Den Østerrigske Jagttager som beretter dette, siger, at det er rimeligt at Staden og Fæstningen Lepanto saavelsom Missolunghi maae og saa snart overgive sig af Mangel paa Levnetsmidler. De Græske Tropper gjøre daglig nye Fremskridt; i Epirus hersker Mangel og Hungersnød. Præsidenten fortsætter sin Reise i Grækenland og bliver overalt optaget med den største Jubel. Den Franske Admiral Rosamel ligger med 2 Orlogskibe og 7 Fregatter paa Roeden af Navarino. Præsidenten har antaget Fyrst Ypsilantis Demission. De Franske ere meget tilfredse med de Græske Troppers Organisation. Til den 15de April ville alle Franske Tropper, hvis Sundhedstilstand nu er meget god, rømme Morea paa 4 Regimenter nær Præsidenten har afsendt Admiral Miaulis for at complimentere Marskal Maison og han er bleven modtaget under store Æresbeviisninger.